Pag-kidnap at Pagpatay sa Koreanong Negosyanteng si Jee Ick-Joo, Patunay ng Patuloy na Kabulukan sa Hanay ng Pulisya
Ang pulisya, na dati nang isang institusyong pinagdududahan at maging kinatatakutan ng sambayanan, ay biglang naging sikat sa pagpasok ng rehimeng Duterte na nagbigay rito ng mabigat at malawakang kapangyarihan sa kampanyang kontra-droga. Sa kabila ng mga iniulat na paglabag ng pulisya sa mga karapatang pantao, kaugnay sa pagpapatupad sa Operation "Tokhang" at "Double-Barrel", binigyan pa rin sila ni Duterte mismo ng katiyakan laban sa prosecution, at katiyakan ng presidential pardon kung sakaling makakasuhan at masisintensiyahan. Pinangakuan pa sila ng pagdoble ng kanilang sahod (bagay na hindi ipinangako sa iba pang saray ng serbisyo publiko, maliban sa militar).
Sa